Yamhad

Yamhad (Yamḫad) antzinako Mesopotamian kokatutako erresuma izan zen, Hiriburua Siriako Ḥalab (egungo Alepo) zuena. Erresuma K.a. XIX. mendearen amaieran sortu zen eta Yamhad dinastiak zuzendu zuen, zeinek bereeremua zabaltzeko indar militarra zein diplomazia baliatu zituzten. Hasieratik, erresumak bere auzokideen -Mari, Qatna eta Asiriar Inperio Zaharra- erasoak jasan zituen, baina Yarim-Lim I.a erregearen jardueren bidez garaiko Siriako erresumarik boteretsuena bihurtu zen.

K.a. XVIII. mendearen erdialderako, Siriaren zati gehiena (hegoaldea izan ezik) Yamhaden agintepean zegoen, zuzenean edo menpekotasunaren bidez, eta ia mende eta erdi batez Yamhadek Siriako iparraldea, ipar-mendebaldea eta ekialdea menderatu zituen, baita Mesopotamiako erresuma txikietan ere eragina izan zuen, Elamen mugen inguruan. Azkenean, Hittitek erresuma suntsitu zuten, eta gero Mitannik anexionatu zuen K.a. XVI. mendean.

Yamhadeko biztanleria nagusiki amorrita zen, eta Siriako Brontze Aroko kultura tipikoa zuen. Halaber, erresuma hurriten populazio handi batek ere osatzen zuen, haien kultura Yamhadena aberastuz. Yamhadek merkataritza-sare zabala kontrolatzen zuen, Ekialdeko Iraneko lautadetatik Egeo ingururaino zabaldua. Yamhadeko biztanleek ipar-mendebaldeko semitar jainko tradizionalak gurtzen zituzten, eta Halab hiriburua hiri santutzat hartzen zen Siriako beste hirien artean, Hadad jainko nagusiaren gurtzarako zentro gisa; Hadad iparraldeko Siriaren jainko gorena zen.

 Erregeen zerrenda 
+ErregeaErregealdiaTituluaAurreko erregearekiko erlazioaSumu-EpuhK.a 1810 - K.a 1780ErregeYarim-Lim I.aK.a 1780 - K.a 1764Errege HandiaSemeaHammurabi I.aK.a 1764 - K.a 1750Errege HandiaSemeaAbba-El I.aK.a 1750 - K.a 1720Errege HandiaSemeaYarim-Lim II.aK.a 1720 - K.a 1700Errege HandiaSemeaNiqmi-EpuhK.a 1700 - K.a 1675Errege HandiaSemeaIrkabtumK.a 1675 - K.a XVII mendearen erdialdeaErrege HandiaSemeaHammurabi II.aK.a XVII mendearen erdialdeaErrege HandiaBalizko anaiaYarim-Lim III.aK.a XVII mendearen erdialdea - K.a 1625Errege HandiaIrkabtumen anaiaHammurabi III.aK.a 1625 - K.a 1600ErregeSemeaSarra-El K.a XVI mendearen hasieraErregeYarim-Lim III.aren balizko semeaAbba-El II.aK.a XVI menearen erdialdeaErregeSemeaIlim-Ilimma I.aK.a 1524 - K.a 1517ErregeBalizko semea

 Erreferentziak 

 Kanpo estekak 

Kategoria:Alepo
Kategoria:Antzinako Siria
Kategoria:Amorritak
Kategoria:Brontze Aroko kulturak
Kategoria:Desagertutako erresumak